Η επίδραση της νομολογίας του ΕΔΔΑ στη νομική κατοχύρωση των ομόφυλων ζευγαριών: Προς μία διευρυμένη έννοια της οικογένειας;
Creators: name: Βουδούρης, Σταύρος Αθανασίου
Publisher: name: Aristotle University of Thessaloniki
Year: 2015
Subjects: Ομόφυλα ζευγάρια
Οικογένεια
ΕΔΔΑ
Same-sex couples
Family
ECHR

description: Σκοπός της παρούσας διατριβής ήταν να διερευνηθεί εάν είναι δυνατή μία διευρυμένη ερμηνεία της έννοιας της οικογένειας, η οποία θα καλύπτει τις σχέσεις των ομόφυλων ζευγαριών. Αφορμή αποτέλεσε η πρόσφατη απόφαση του Ευρωπαϊκού Δικαστηρίου Δικαιωμάτων του Ανθρώπου (ΕΔΔΑ) στην υπόθεση «Βαλλιανάτος και άλλοι κατά Ελλάδος», με την οποία κρίθηκε ότι η θέσπιση συμφώνου συμβίωσης μόνο για ετερόφυλα ζευγάρια συνιστά παραβίαση του σεβασμού της οικογενειακής ζωής των ομόφυλων ζευγαριών, εισάγοντας αθέμιτη διάκριση με τον αποκλεισμό των τελευταίων από τη δυνατότητα σύναψής του. Με την παρούσα διατριβή κυρίως διαπιστώθηκε ότι στην ελληνική θεωρία και νομολογία επικρατεί μία έντονα παραδοσιακή πρόσληψη της έννοιας της οικογένειας. Για την υπέρβαση της παραδοσιακής πρόσληψης της έννοιας της οικογένειας αξιοποιήθηκε η πρόσφατη νομολογία του ΕΔΔΑ, η οποία διευρύνει το προστατευτικό πεδίο της διάταξης του άρθρου 8 ΕΣΔΑ για το σεβασμό της οικογενειακής ζωής, δεχόμενη ότι τα ομόφυλα ζευγάρια δύνανται, όπως και τα ετερόφυλα ζευγάρια, να απολαμβάνουν κοινή οικογενειακή ζωή. Από τη συνδυαστική ερμηνεία του άρθρου 21 του Συντάγματος με το άρθρο 8 της ΕΣΔΑ προκύπτει η δυνατότητα μίας διευρυμένης ερμηνείας της έννοιας της οικογένειας, στην οποία δύναται να υπάγεται η μακροχρόνια ένωση δύο ανθρώπων του ίδιου φύλου, οι οποίοι (συνήθως) συμβιώνουν με δεσμούς αμοιβαιότητας, αλληλεγγύης, αγάπης και κοινής πίστης. Η διαπίστωση αυτή επιβάλλει τη θέσπιση έστω ενός τρόπου νομικής κατοχύρωσης των σχέσεών των ομόφυλων ζευγαριών στο ελληνικό δίκαιο.
description: The purpose of the present thesis was to explore whether an expanded interpretation of the concept of ‘family’, which would cover same-sex relationships, is legally possible or not. That question was raised by the recent decision of the European Court of Human Rights (ECtHR) in the case “Vallianatos and others v. Greece”. In that judgment it was declared that the introduction of a civil partnership only for heterosexual couples with the exclusion of same-sex couples constituted a violation of the right to respect of family life inasmuch as it introduced an unfair discrimination based on sexual orientation. A main finding of this thesis was that in Greek theory and jurisprudence, a persistent traditional perception of the concept of ‘family’ prevails. The paper argues that a revised perception of the meaning of family is both possible and needed in the light of the recent case law of the ECtHR. That case law extends the protective field of the provision of Article 8 ECHR for the respect of family life to same-sex couples by accepting that the latter may, like heterosexual couples, enjoy a joint family life. The combined interpretation of Article 21 of the Greek Constitution and Article 8 of the ECHR enables an extended interpretation of the concept of family with the inclusion therein of a long union between same-sex couples living together with ties of reciprocity, solidarity, love and common faith. This conclusion suggests that the Greek law should adopt -at least- one way of legal protection of the same-sex relationships.